কলকাতায় অসমের তরুণীকে ধর্ষণের অভিযোগ। শুধু তাই নয়, ঘনিষ্ঠ মুহূর্তের ছবি তুলে ব্ল্যাকমেল, লাগাতার ধর্ষণের অভিযোগ। তাঁকে জোর করে গর্ভপাতও করানো হয় বলে অভিযোগ  তরুণীর। অভিযুক্ত ব্যবসায়ী রাকেশ চৌধুরী সল্টলেকের বাসিন্দা।
 ওয়েব ডেস্ক: কলকাতায় অসমের তরুণীকে ধর্ষণের অভিযোগ। শুধু তাই নয়, ঘনিষ্ঠ মুহূর্তের ছবি তুলে ব্ল্যাকমেল, লাগাতার ধর্ষণের অভিযোগ। তাঁকে জোর করে গর্ভপাতও করানো হয় বলে অভিযোগ  তরুণীর। অভিযুক্ত ব্যবসায়ী রাকেশ চৌধুরী সল্টলেকের বাসিন্দা। কয়েকজন বন্ধুর মাধ্যমে আলাপ হয় সল্টলেকের ব্যবসায়ী রাকেশ চৌধুরীর সঙ্গে। অভিযোগ, একটি রেস্তোরাঁয় নিয়ে গিয়ে তাঁকে মদ্যপান করানো হয়। অচৈতন্য হয়ে পড়েন তিনি। অভিযোগ, এরপর তাঁকে একটি গেস্টহাউসে নিয়ে যায় রাকেশ। তরুণীর অভিযোগ, তাঁর অবস্থার সুযোগ নিয়ে তাঁকে ধর্ষণ করে রাকেশ চৌধুরী। 
এখানেই শেষ নয়। ঘনিষ্ঠ মুহূর্তের ছবি তুলে তা ভাইরাল করে দেওয়ার হুমকি দেয় রাকেশ। ফের লাগাতার ধর্ষণ। ধর্ষণের জেরে অন্তঃসত্ত্বা হয়ে পড়েন ওই তরুণী। অভিযোগ, তাঁকে জোর করে দুবার গর্ভপাত করাতে বাধ্য করে রাকেশ চৌধুরী।
  মঙ্গলবার লেক থানায় রাকেশ ও তার স্ত্রীর বিরুদ্ধে অভিযোগ দায়ের করেন তরুণী। তাঁর বয়ান রেকর্ড করেছেন কলকাতা পুলিসের এক মহিলা আইপিএস। অভিযুক্তের বাড়ি সল্টলেকে হওয়ার কারণে যোগাযোগ করা হচ্ছে বিধাননগর দক্ষিণ থানাতেও। (আরও পড়ুন- চিকিত্সায় গাফিলতির জেরে নার্সিংহোমে মৃত্যুর অভিযোগ)